ཕྱི་ལོ་༡༩༥༩ལོར་རྒྱ་ནག་དམར་པོའི་གཞུང་གིས་བོད་ས་ཡོངས་རྫོགས་དྲག་པོའི་དབང་སྒྱུར་བྱས་ཏེ།ཕྱི་ནང་སྣོད་བཅུད་ལ་ཉམས་ཉེས་ཚབས་ཆེ་བཏང་བ་མ་ཟད།ལྷག་པར་དུ་ནང་དོན་རིག་པའི་གཞུང་ལུགས་སློབ་གཉེར་བྱ་ཡུལ་གྱི་དགོན་སྡེ་གྲྭ་ཚང་ཁག་གི་རྟེན་དང་བརྟེན་པ་བཅས་གཏོར་བཅོམ་ཤུལ་མེད་བཟོ་ཐབས་ཀྱི་ལས་འགུལ་སྣ་ཚོགས་བརྩམས་པ་དང།བོད་མི་རིགས་ཀྱི་ཁྱད་ཆོས་མཚོན་པའི་ཐུན་མིན་ཤེས་རིག་དང།སྒྱུ་རྩལ།ལག་ཤེས།གོམས་གཤིས་སོགས་བརྗེ་སྒྱུར་གྱིས་བོད་མིའི་ངོ་བོ་རྩ་བརླག་གཏོང་ཐབས་བྱས་དང་བྱེད་མུས།ཤིན་ཏུ་གཉན་འཕྲང་ཅན་གྱི་དུས་བབ་དང་ཉེན་ཚབས་ལ་གཟིགས་ཏེ།༸སྤྱི་ནོར་གོང་ས་༸སྐྱབས་མགོན་རིན་པོ་ཆེ་མཆོག་གིས་བོད་ཀྱི་རིག་གཞུང་ཉམས་གསོ་དང༌།སྲུང་སྐྱོབ།ཉར་ཚགས།གོང་སྤེལ་བཅས་གཏོང་ཕྱིར་བོད་ཀྱི་དཔེ་མཛོད་ཁང་འདི་བཞིན་གསར་འཛུགས་གནང་བ་ཞིག་ཡིན།